Huge flooding in Haiti - windowsonhaiti.com
Post by Serge » Tue Sep 02, 2008 3:10 pm
Mezanmi, map koute nouvèl yo nan radyo. Sa grav grav grav anpil anpil anpil!
Apre Gustav, Hana gen lè ap vide dlo pase sa mwen pa konen. Gonayiv, Okay, Pòdpè, Pòapiman, les Anglais, Jacmel, Enri, Les Irois, elatriye.
Nan Gonayiv, sanble ta gen menm 10 moun ki mouri deja. Nivo dlo tèlnman rive wo pa gen pèson ki ka sove pèson. Menm Minustah panko ka antre sove pèson tèlman dlo a rive wo. Nan Okay, dlo a rive nan nivo pèson pa janm wè. Ka gen 6 moun ki mouri deja la.
Nan Pòtoprens, gen gwo van anpil ak soufle sou vil la. Pye bwa tonbe nan anpil kote.
Siklòn Hana ap frape Nò ak raj. Wout Nasyonal No 1 envayi ak dlo.
Toupatou nan 4 kwen peyi a, se dlo. Sèvis metewoloji ap fè sa li kapab pou di moun fè atansyon, yap bay bilten enfòmasyon, men pa gen anyen ki ka fèt toutotan nivo dlo a pa desan. Tout otorite yo mobilize, men Hana sanble li chita so do Ayiti ap bay van ak lapli, men jan Gustav te fè sou Kiba. Dapre nouvèl yo, se Depatman Nò ak Latibonit ki pran pi gwo kalòt yo. Gen kèk kote, dlo a rive wotè jis 2 mèt.
Pandan tou sa ap fèt, sikòn politik la ap kontinye, ak Palman koupyon an kap kontinye refize aksepte pou nouvo Premye Minis la vin prezante politik jeneral li. Kididonk, men li: Peyi a ap kraze, dlo ap envayi toupatou, vye politisyen wòwòt ap goumen pou pouvwa, sou pretèks yap chache sove demokrasi a (se sa yo di). Pandan tan sa, pa gen gouvènman, paka gen mobilizasyon vre tout bon, gen yon seri inisyativ ki paka pran.
Gen lè se dlo ki pou pase pran yo, netwaye Sena, pou nou ka respire ak moun sa yo. Yo rive nan yon nivo enkonsyans pèson pa ka eseye esplike lojikman. Majorite ladan ou byen pa gen sèvo, oubyen, lè yo genyen, yo chita sou li. .....
Post by Frantz » Tue Sep 02, 2008 6:15 pm
Serge monchè , bagay yo pi grav pase aksan grav nan peyi n. Nouvel ki soti Potapiman pa bon ditou. Dapre sa mwen fenk aprann, granRivyè Potapiman desann e fè gwo dega . Vil lan anvayi ak dlo e anpil kay kraze. Dlo an telman desann ak fòs ke li charye yon gwo traktè Chinwa yo te genyen nan zòn pou wout lan. Tout travay ki t ap fèt pou mete yon Pon sou rivyè an kraze. Kidonk moun yo ozabwa nan tout zòn kòt lan. Sikòn Hanna sanble chita sou do peyi an depi ayèswa . Kanta siklòn politisyen yo menm se tèt chaje. Mwen kwè ou di tout bagay.
Post by Dr Roger Malebranche » Wed Sep 03, 2008 3:06 pm
Hi Serge, Hi Frantz
Mwen pa kapab ekri kreole tankou Sege ak Frantz et mwen oblige utilize france.
Je suis avec consternation les problemes de notre pays, de nos freres et soeurs Haitiens. Les problemes de Port a Piment m'ont reellement frappe parce que c'est une ville que j'ai adoptee comme mienne.
Notre pays agonise et je ne sais si elle sortira de son marasme, particulierement avec les gueux qui le dirigent maintenant.
Ma foi dans un systeme democratique est toujours vivante. Haiti doit exister avec un systeme qui embrasse et protege tous ses enfants, noirs et clairs, pauvres et riches, paysans et citadins. Le probleme est de trouver des politiciens honnetes, eduques, devoues qui aiment leur pays et le servent sans penser a remplir leur poches et a accumuler des pouvoirs politiques personels.
Je suis sur que la Diaspora pourrait aider mais je sais que notre aide ne serait acceptee par les politiciens Haitiens. Ce serait comme leur demander d'abandonner la mine d'or dont ils abusent.
Ou peuvent nous trouver l'aube d'une renaissance Haitienne ?
Post by Barb » Wed Sep 03, 2008 6:24 pm
Post by Gelin_ » Wed Sep 03, 2008 7:03 pm
From the above link: [quote]...<u>Haiti seems cursed</u> this hurricane season, with its crops ruined and at least 126 people killed by three storms in less than three weeks... [/quote]
For some reasons many people enjoy placing Haiti and the word 'curse' together in the same sentence. These are simply natural events and with today's technology some damages can be prevented - if people act accordingly. There is no curse involved.
Post by jafrikayiti » Wed Sep 03, 2008 7:37 pm
Siklon sa yo fè anpil dega. Men, ojis se pa siklOn yo ki ta fè kantite dega sa a poukont yo. Se sitiyasyon vilnerabilite pèmanan an ki lakOz dega yo pran dimansyon ekstraOdinè sa a.
Mesyedam, mwen fenk sot pase 4 bèl semèn nan peyi a. Mwen gen anpil rezon pou mwen kwè nou pa anfas yon fatalite menmsi ka a grav anpil.
Konbyen kOb sa ap koute pou Ayiti konstwi yon rezo otowout tout bon?
Konbyen kOb sa ap koute pou nou bati yon rezo baraj pou pwoteje gwo vil yo?
Anplis de nonmen objektif final la, si enèji nou depanse ap fè lis pwoblèm yo nou koumanse depanse li nan travay (pèfeksyone) solisyon posib yo...mwen kwè nou va vanse yon ti kras pi plis nan direksyon satisfaksyon n ap reve jwenn nan.
LanmO ak dezolasyon deranje nou tout, men sa kapab yon sous motivasyon tou pou nou aji. Paske pawOl pale se van. PawOl ekri se dokiman, se sèl aksyon konsekan ki pote chanjman.